!என்ற கூச்சலுடன் கந்தசாமிப் பிள்ளையின் காலைக் கட்டிக் கொண்டது. அண்ணாந்து பார்த்து எனக்கு என்னா கொண்டாந்தே? என்று கேட்டது. என்னைத்தான் கொண்டாந்தேன் என்றார் கந்தசாமிப் பிள்ளை. என்னப்பா , தினந்தினம் உன்னியேத்தானே கொண்டாரே ; பொரி கடலையாவது கொண்டாரப்படாது ? என்று சிணுங்கியது குழந்தை. பொரி கடலை உடம்புக்காகாது ; இதோ பார். உனக்கு ஒரு தாத்தாவைக் கொண்டு வந்திருக்கிறேன் என்றார் கந்தசாமிப் பிள்ளை. " இதுதான் உம்முடைய குழந்தையோ ? என்று கேட்டார் கடவுள். குழந்தையின் பேரில் விழுந்த கண்களை மாற்ற முடியவில்லை அவருக்கு.